Ինչ վերաբերում է ամբաստանյալ Գարիկ Մարգարյանին դահլիճից հեռացնելուն, ապա դատավորը նրա նկատմամբ սանկցիա կիրառեց, երբ տուժող կողմը վկա, «Հարսնաքարի» տնօրեն Հրաչյա Զոհրաբյանին հարցրեց, թե նա կարո՞ղ է տրամադրել վեց ամբաստանյալներից չորսի ծառայողական հեռախոսահամարները: Խոսքը այն ամբաստանյալների մասին է, որոնք ռեստորանային համալիրում տեղի ունեցած դեպքի օրը հանդիսացել են որպես անվտանգության աշխատակիցներ: Մինչ Գարիկ Մարգարյանի արձագանքը, ամբաստանյալ Նորայր Հայրապետյանը դատարանին հայտնել էր, թե չի ցանկանում, որ իր հեռախոսահամարը հրապարակվի դատարանում: